විරෝධතාවෙහි යෙදෙන ජනතාව ඉවත් කිරීමට ගන්නා ක‍්‍රියා මාර්ගය ඡුායාරූපගත කිරීමෙන් හෝ වීඩියෝ පටිගත කිරීමෙන් හෝ වළකින්නැයි ආරක්‍ෂක හමුදා මෙම ජනතා උද්ඝෝෂණය වාර්තා කිරීමේ වගකීම පැවැරුණු මධ්‍යවේදීනට, නීති විරෝධී ලෙස මුලදීම අනතුරු ඇඟැවීය. පොලූ මුඟුරු හා ජීව උණ්ඩ යොදාගනිමින් රැස්ව සිටි පිරිස විසුරුවා හැරීමට පටන් ගත් ආරක්‍ෂක හමුදාව එහි සිටි මාධ්‍යවේදීනට පහර දුන්නේය. තර්ජනය කළේය. බැන වැදුණේය. මාධ්‍යවේදීහු ඔවුන්ගේ නීත්‍යනුකූල වෘත්තියේ යෙදී සිටියහ. ඔවුන්ගේ කටයුතු පහසුවෙන් කර ගැනීම සඳහා රජයේ ප‍්‍රවෘත්ති දෙපාර්තමේන්තුව ඔවුන් වෙත නිකුත් කර ඇති මාධ්‍ය හැඳුනුම්පත ඉදිරිපත් කළ නමුත් ඔවුනට එයින් පලක් නොවූයේය. ශ්‍රී ලංකා පුරවැසියනට තොරතුරු සැපයීමේ නිත්‍යානුකූල කාර්යය කැරගෙන යෑමට එහි සිටි හමුදා සාමාජිකයෝ මාධ්‍යවේදීන්ට ඉඩ දුන්නේ නැත.